Forskjellige merker av energidrikker.
**Energidrikk** er en drikke med tilsetningstoffer som sukker, koffein og taurin som skal tilføre kroppen rask energi.

Norge
-----

Inntil 2009 var det i Norge forbudt å selge drikke med koffeininnhold på over 150 mg/l. I 2009 førte nye EU-regler til at forbudet ble opphevet og energidrikker med stoffet taurin og høyere koffeininnhold ble tillatt solgt. Folkehelseinstituttet har advart mot energidrikk, da det høye innholdet av sukker og koffein kan føre til helsefare, spesielt hos barn og unge.

I mai 2023 ble det klart at det er flertall i Stortinget for å innføre 16-årsgrense på energidrikker.

Helseaspektet
-------------

Uansett advarsler fortsetter flertallet av barn og unge å kjøpe disse energidrikkene. Helsefaren ligger ikke direkte i drikken, men heller i væsketapet som skjer etter konsumet. Drikkene som inneholder høyt innhold av koffein (tilsvarer på det meste omtrent to kaffekopper), vil ikke alene kunne skade en menneskekropp, men heller dehydrere, akkurat slik som vanlig kaffe også vil gjøre. Barn og unge i dag drikker heller energidrikk enn vann[], noe som i verste fall kan gi nyresvikt. Opplysningene rundt energidrikker er dessverre få og mangelfulle. Dersom helsedirektoratet informerer om væsketap og nødvendighet av væsketilførsel, kan kanskje bivirkningene unngås.

Koffein og taurin er kjente vasokonstriktorer, derfor har energidrikker med høyt innhold av disse stoffene betydning for mange som plages av hodepine. Vasodilatasjon (utvidelse av blodkarene) er nemlig årsaken til mange hodepiner, og vasokonstriktorer motvirker dette fenomenet. Det er for eksempel kjent, at mange som lider av den forferdelig smertefulle hodepinen klasehodepine (også kjent som selvmordshodepine) og mange med migrene alltid sørger for å ha tilgang på iskald energidrikk med disse ingrediensene. Drikken fortæres i samme øyeblikk man merker at et nytt anfall er i gang. Mange hevder også at disse drikkene er blant det mest effektive mot skallebank (bakrus).

Noen energidrikker
------------------

* Battery
* Burn
* Norwegian Energy
* Mad-Croc
* Monster Energy
* Mountain Dew Energy
* OMBU Energidrikk
* One energy drink
* Powerking
* Red Bull
* Rockstar (drink)
* Tonino Lamborghini
* Tørst
* Urge Intense (Ute av produksjon)
* XRAY
* 1080 Energybag

Se også
-------

* Sportsdrikk

Referanser
----------

1. ↑  Lorentz Berg, Kristian Aanensen (23. april 2009). «Red Bull blir tillatt i Norge». NRK. Besøkt 3. september 2011.
2. ↑  «Advarer unge mot energidrikk». Nettavisen. Arkivert fra originalen 17. mars 2011. Besøkt 3. september 2011. «- Det går ut over hjertet og i verste fall kan du dø.»
3. ↑  Sigurd Steinum (4. august 2010). «Kevin (8) fikk hjertebank av Red Bull». NRK. Besøkt 3. september 2011.
4. ↑  «Stortinget enige om energidrikk-forbud». *TV 2* **(norsk)**. 23. mai 2023. Besøkt 23. mai 2023.
5. ↑  FHI (2015) Faktaark: Fakta om koffein og koffeinholdige drikker Arkivert 11. januar 2019 hos Wayback Machine.. Folkehelseinstituttet, 04.02.2014. Besøkt 2019-03-14.
6. ↑  David Holloway (2016) Red Bull and Oxygen. *youshare, the stories that shape us.* Besøkt 2018-10-08.
7. ↑  Paula Dumas (2016) Can Taurine in Energy Drinks Really Jolt Your Migraine Free?. *Migraine Again LLC*, January 19, 2016. Besøkt 2018-10-08.

Eksterne lenker
---------------

* (en) Energy drinks – kategori av bilder, video eller lyd på Commons Rediger på Wikidata

* (en) Energy drinks – galleri av bilder, video eller lyd på Commons Rediger på Wikidata

  


|  |  |
| --- | --- |
| Oppslagsverk/autoritetsdata | Store Danske Encyklopædi **·** GND **·** BBC Things
 |